Parys-boere se lot vandag bekend... | Maroela Media
Die ses boere in die opspraakwekkende Parys-aanrandingsaak sal na verwagting vandag in die rondgaande hof op die dorp gevonnis word.
Boeta van der Westhuizen (52), sy seun, Loedie van der Westhuizen jr. (23), Anton Loggenberg (55), sy seun, Cor Loggenberg (24), en Miela Jansen van Vuuren (28), Boeta se skoonseun, is verlede jaar skuldig bevind aan aanranding en aanranding met die doel om ernstig te beseer.
Die staat wil hê die boere moet tronkstraf uitdien, maar die verdediging voer aan die boere is nie "tronkmateriaal" nie.
Regter Corné van Zyl het Donderdag in die hof gesê die vonnis gaan nie 'n maklike besluit wees nie omdat sy talle faktore in aanmerking moet neem voordat sy oor die boere se lot besluit.
Die vyf beskuldigdes se verhoor het reeds in Mei 2017 begin en is sedertdien talle kere uitgestel.
Hulle is aanvanklik op aanklagte van moord aangekla, maar is toe op aanklagte van aanranding skuldig bevind.
Volgens Petro Prinsloo, 'n maatskaplike werker van die departement van korrektiewe dienste, se voorvonnisverslag en die beskuldigdes se regsverteenwoordigers se betoë hoort die vyf mans nie in die tronk nie.
Prinsloo het na aanleiding van haar verslag opgeskorte vonnisse en korrektiewe toesig vir die beskuldigdes as straf aanbeveel en die regsverteenwoordigers het dit beaam.
Staatsaanklaer Jabulani Mlotshwa het egter namens die staat aangevoer dat dit 'n té ligte straf is. Hy het gesê as die aard en erns van die misdryf in aanmerking geneem word, sal die beskuldigdes direkte tronkstraf van tussen twee en vyf jaar moet kry.
Plaas beywer die staat homself om 'n gevonnisde oortreder, wat geweier het om te getuig, terug in die tronk te kry, nadat hy net 2 maande se "straf" uitgedien het!
Hierdie is boere. Hulle voorsien werk en kos aan ons land.
Watter bydrae bied die een wat vry gelaat is?
"sal die beskuldigdes direkte tronkstraf van tussen twee en vyf jaar moet kry. " Ek sien 2-5 Jaar wat daar minder kos op die rake kan wees. Boere in ons land word link en regs aangeval op hul plase! en dan mag hulle niks doen daaraan nie en die gereg is altyd in die aanvaller se kant. Nou dat 'n groep boere saam gestaan het nou moet hulle tronk straf kry vir WAT omdat hulle hulle eie lewens en die van vrouens en kinders wou beskerm? As dit nou 'n plaasaanvaller was dan was die saak al uitgegooi en die… Lees meer »
Julle bly helde.
MY vraag is wanneer gaan genoeg genoeg wees, hoekom mag hul hulself nie verdedig nie?? moet hul wat werk skep net stil staan en VERMOOR en UITGEWIS word en dan kom daarvan niks, nee ek glo hulle het die reg om hulself teverdedig..